
boʻlgan mahr haqqi, ajrimlar soʻngida ayollar mulksizligining 
oqibatlari toʻ‘g‘risida fikr-mulohazalar bayon qilingan. 
Mamlakatimizdagi ajrimlar holati, oilalardagi mulkiy 
tengsizlik oqibatlari atroflicha muhokama qilingan, olib 
borilayotgan huquqiy islohotlar va mulkiy munosabatlardagi 
Ба’71 kamchiliklar tanqid qilingan. Kundan-kunga ortib 
borayotgan ajrimlar va ularning sabablari tahlil qilingan. 
Oʻquv maskanlarida, jamoat birlashmalari, mahallalar va 
boshqa barcha tashkilotlarda ayollarning haq-huquqlari, nikoh 
va unga kirishuvchi taraflarning huquq hamda majburiyatlari, 
mahr haqqi tushunchasi toʻlaqonli tarzda tushuntirilishi 
zarurati bayon qilingan. Gender siyosati amalga oshirilishini 
taminlash masalalari boʻyicha aholining huquqiy 
madaniyatini yuksaltirishga qaratilgan axborot-ma'rifiy 
tadbirlarni ragʻbatlantirish kabi masalalar taklif etilgan. 


LEGAL STATUS OF GENDER POLICY IN UZBEKISTAN IN THE WAY 
OF NEW DEMOCRATIC CHANGES AND MEASURES TO ENSURE 
ACTIVE PARTICIPATION OF WOMEN IN PROPERTY RELATIONS 

Abstract: In this article, opinions are expressed on the 
issues of gender equality in society, the protection of 
women's rights, the right of dowry that must be given to a 
woman in family relations, and the consequences of women's 
propertylessness after rulings. The state of rulings in our 
country, the consequences of property inequality in families 
were discussed in detail, the ongoing legal reforms and some 
shortcomings in property relations were criticized. Family 
divorces, which are increasing day by day, and their reasons 
are analyzed. The need to fully explain the rights of women, 
the rights and obligations of the parties entering into 
marriage, and the concept of dowry in educational 
institutions, public associations, neighborhoods and all other 
organizations. Issues such as encouraging informational and 
educational activities aimed at improving the legal culture of 
the population on issues of ensuring the implementation of 
gender policy were proposed. 


ПРАВОВОЙ СТАТУС ГЕНДЕРНОЙ ПОЛИТИКИ B УЗБЕКИСТАНЕ B 
ПУТИ НОВЫХ ДЕМОКРАТИЧЕСКИХ ПРЕОБРАЗОВАНИЙ И МЕР 
ПО ОБЕСПЕЧЕНИЮ АКТИВНОГО УЧАСТИЯ ЖЕНЩИН B 
ИМУЩЕСТВЕННЫХ ОТНОШЕНИЯХ 

Аннотация: В данной статье высказываются 
мнения по вопросам гендерного равенства в обществе, 
защиты прав женщин, приданого, которое должно быть 
дано женщинам в семейных отношениях, и последствиях 
оставления женщин без имущества после судебных 
решений. Подробно обсуждались состояние правлений в 
нашей стране, последствия имущественного неравенства 
в семьях, подвергались критике проводимые правовые 
реформы и некоторые недостатки имущественных 
отношений. Анализируются семейные разводы, которых 
день ото дня становится все больше, и их причины. 
Необходимость полного разъяснения прав женщин, прав 
и обязанностей сторон, вступающих в брак, и понятия 
приданого в учебных заведениях, общественных 


объединениях, микрорайонах и всех других 
организациях. Были предложены такие вопросы, как 
поощрение информационно-просветительской 


деятельности, направленной на повышение правовой 
культуры населения по вопросам обеспечения 
реализации гендерной политики, 


Bugungi tez suratlarda rivojlanib borayotgan taraqqiyot davrida 


mamlakatimizda olib borilayotgan islohotlar inson qadr-qimmati har qanday davlat 


siyosatidan ustun ekanligini koʻrsatib turibdi. Jumladan, xotin-qizlar huquq va 

erkinliklari himoyasini mustahkamlash masalasida ham bir qancha islohotlar 
amalga oshirilmoqda. Shunga qaramasdan ba’zi kamchilik уа bo‘shliqlar ham уо“ 
emas. Jamiyatda ayollar huquqlari, gender tenglik masalasini tahlil qilishdan avval 
gender tushunchasining asl mohiyati haqida mulohaza qilish zarur. Gender — 
xotin-qizlar va erkaklar oʻrtasidagi munosabatlarning jamiyat hayoti va 
faoliyatining barcha sohalarida, shu jumladan siyosat, iqtisodiyot, huquq, mafkura 
va madaniyat, ta'lim hamda ilm-fan sohalarida namoyon boʻladigan ijtimoiy 
jihatidir. Gender tenglik tushunchasi qachondan hayotimizga kirib kela boshladi? 
Gender tenglikning asl mohiyati nimada? 

Gender tenglik tushunchasi jamiyat hayoti va faoliyatining barcha 
sohalarida, shu jumladan siyosat, iqtisodiyot, huquq, madaniyat, ta'lim, ilm-fan, 
sport munosabatlarida xotin-qizlar va erkaklarning huquq hamda imkoniyatlarining 
tengligini anglatadi. Ammo hali hanuz jamiyatimizda bu mavzuga nisbatan 
noto‘g‘ri talqin mavjud. Gender tenglik soʻzi tilga olinar ekan, Jamiyat a’zolari 
tezda qarama-qarshi fikrlar, bir-biriga zid qarashlar girdobida qoladi goʻyo. Ва’71 
insonlar nazarida gender tenglik deganda ayollar huquqlari qarshi jins vakillarining 
huquq va erkinliklariga nisbatan yuqori baholanadi. Aslida jamiyatimizda 
ayollarning kichik huquq va ustunliklari himoya qilinyaptimi? Gender tenglik 
mavjudmi? 

Yuqoridagi savollarga kichik misol sifatida oilaviy munosabatlar hamda 
oilaviy ajrimlar jarayonida ayollarning huquqlari qay darajada himoya qilinishini 
tahlil qilgan holda javob izlaymiz. Mamlakatimizda ajrimlar sonining keskin ortib 
borayotgani hammamiz uchun kundalik xabarlardan biriga aylanib ulgurdi. 
Statistika agentligining 2022-yilda Oʻzbekistonda qayd etilgan nikohdan ajralish 
holatlari haqidagi ma’lumoti ushbu vaziyatning ancha jiddiy tus olayotganini 
koʻrsatmoqda. Agentlik keltirayotgan raqamlar oʻtgan yilgisi bilan taqqoslanganda 
24 foizga oshgani ko“rinadi.Ya ni, 2022-yilda Oʻzbeķistonda jami 48 734 ta oila 
nikohdan rasman ajrashgangan boʻlsa, bu koʻrsatkich 2021-yilda 39 227 tani 
tashkil qilgan. 

Ajrim sabablari shunchalar maydaki, inson hayoti, qadr-qimmati, farzandlar 
kelajagi shu kichik vaziyatlar tufayli hal qilinmoqda. Ajrimlar koʻp, yosh bolalar 
hali ota-ona mehriga toʻyib ulgurmay sarson, ayollar ota uyida qo‘ni-qo‘shni gap 
soʻzlari, qarindoshlar savollaridan berkinib, qayerga borishni bilmay yashashga 
mahkum. Ayollar uchun ajrim eng katta yoʻqotish, erkaklar uchun esa yana bir 
urinib koʻrish uchun imkoniyatdek. Endi chuqurroq oʻylab koʻraylik, nima 
sababdan oilaviy ajrimlar kundan-kunga koʻpayib bormoqda? Javoblar turli xil 
boʻlishi tabiiy, kimdir yoshlarning sabrsizligi, ilmsizligi yoki uchinchi shaxslar 
aralashuvining ko“payganligini misol qilishi mumkin. Bunday sabablar ham 
mavjud albatta, ammo yana bir asosiy sabablardan biri ayollar haq-huquqlarining 
oyoqosti qilinishidir. Hattoki bu holat nikoh tuzilishi jarayonida yuzaga kelmoqda, 
ya’ni oila qurilar ekan ayol va erkak oʻrtasida xoh mahr masalasi boʻlsin, xoh 
nikoh shartnomasi har ikkalasi ham tomonlar uchun ahamiyatsiz qolmoqda. Aslida 
esa ushbu ikki omil ayol haq-huquqlarining himoyalanishi uchun zarur 
hisoblanadi. 

Gender tenglik nafaqat inson huquqini ta minlash, balki, jamiyatni siyosiy, 
ijtimoiy-iqtisodiy rivojlantirishda muhim ahamiyat kasb etadigan ezgu qadriyat 
sanaladi. Qolaversa, gender tenglik — mamlakatning demokratik taraqqiyot 
darajasini koʻrsatuvchi indikatorlardan biri hisoblanadi. Gender tenglik 
tushunchasi Yevropadan kirib kelmoqda degan notoʻg‘ri fikrni ilgari surishdan 
avval oʻz tariximiz, dinimizga nazar tashlashimiz zarur. Islom dinida ba’zi o“rinlar 
borki, ayollarni erkaklardan ham yuqori darajaga koʻtarilganini koʻramiz. 
Dinimizda ayol huquqlari nikoh tuzilishidan oldin himoya qilina boshlaydi. Nikoh 
— mo‘minning hayotidagi muqaddas rishta. Bu jarayonda kuyovning kelinga mahr 
berishi esa amalga oshirilishi farz hisoblangan amallardandir. Bu orqali 
birgalikdagi hayoti davomida erkakning ayolga nafaqa qilishi lozimligi uqtiriladi. 
Nikohdan avval mahr soʻrash ayolning haqqi. Mahr ayol uchun mulk boʻla olishi, 
albatta moddiy qiymatga ega boʻlishi shart. Mahr ayolning har qanday vaziyatda 
oʻzini muhofaza qilishi uchun xizmat qiladi. Biroq aynan oʻzbek oilalarida mahr 
soʻrash yoki berishni unitib qoʻyganlar kam emas. Hatto mahr haqida ma’ lumotga 

ера бо“ тарап, uning qiymati, zaruratini anglab yetmagan insonlar ham talaygina. 
Ayollarimiz mahr olish tugul oʻzlarining oddiy haq-huquqlarini ham talab qila 
olishmaydi ba’zida. Ayollar haq-huquqlarining chegaralanishi natijasida ajrimlar 
soni kundan-kunga ortib bormoqda. Ajrimlar natijasi koʻpgina hollarda bir xil 
yakunga ega. Ayol uch yoki toʻrt bolasi bilan ota uyiga qaytishga majbur. Chunki, 
unga bolalari bilan yashashi uchun alohida boshpana ajratish tartibi hech qaysi 
huquqiy hujjatda belgilab qoʻyilmagan. Faqat ba’zi istisno holatlar mavjudki, ayol 
turmush oʻrtogʻi bilan qonuniy nikohi davomida orttirgan mol-mulki ajrimdan 
soʻng teng ikkiga boʻlinishi yoki ayol doimiy roʻyxatda turgan xonadonga bolalari 
bilan birga yashash uchun kiritib qoʻyilishi mumkin. Ammo bunday holatlar 
kamdan-kam uchraydi. 

Mamlakatimizda ayollar haq-huquqlarining himoyalanishini ta'minlovchi bir 
qancha huquqiy asoslar mavjud. Ularga misol sifatida davlatimiz rahbari 
tomonidan 2019-yil 2-sentabrda “Xotin-qizlar va erkaklar uchun teng huquq 
hamda imkoniyatlar kafolatlari toʻgʻrisida”gi hamda “Xotin-qizlarni tazyiq va 
zo‘ravonlikdan himoya qilish toʻgʻrisida”gi yangi qonunlar imzolanganini 
koʻrsatish mumkin. Bundan tashqari Oʻzbekiston Respublikasi Konstitutsiyaning 
46-moddasida “Xotin-qizlar va erkaklar teng huquqlidirlar”, deb belgilab 
qoʻyilgan. Biroq qonunlarning amalda yaxshi ishlashi uchun jamiyatimizning har 
bir a'zosi mas’uldir. 

Xulosa qilib aytganda, jamiyatimizda shunday muhitni shakllantirishimiz 
kerakki, turmush qurayotgan har bir ayol va erkak mahr masalasini qanchalar 
muhim ekanligini, ayollar oʻz mulkiy huquqlarini chuqur anglab yetishsin. Ооу 
maskanlarida, jamoat birlashmalari, mahallalar va boshqa barcha tashkilotlarda 
ayollarning haq-huquqlari, nikoh va unga kirishuvchi taraflarning huquq hamda 
majburiyatlari, mahr haqqi tushunchasi toʻlaqonli tarzda tushuntirilishi zarur. 
Gender siyosati amalga oshirilishini ta’minlash masalalari boʻyicha aholining 
huquqiy madaniyatini yuksaltirishga qaratilgan axborot-ma’rifiy tadbirlarni 
ragʻbatlantirish va har tomonlama qo'llab-quvvatlash lozim. Qachonki, 
jamiyatimiz a'zolari ayollar haq-huquqlarini, oilaviy munosabatlardagi huquqiy 

tenglikni chuqur anglab yetsa va mahr haqqi qonuniy kuchga kiritilsa boshpanasiz, 


muhtoj ayollar, qarovsiz bolalar va turli noxush vaziyatlar oldi olinadi. 

